b'\n_START_ARTICLE_\nRussky most\n_START_SECTION_\nKonstrukcija pilonov\n_START_PARAGRAPH_\nPiloti so bili zabiti 77 m globoko pod zemljo. Zabitih je bilo 120 pilotov za vsakega od dveh 320 m visokih pilonov._NEWLINE_Piloni so bili betonirani z uporabo plezajo\xc4\x8dega opa\xc5\xbea v 4,5 m visokih kampadah. \xc5\xbderjav je bil uporabljen na prvih treh kampadah, potem se je opa\xc5\xbe gibal s pomo\xc4\x8djo hidravlike in modularnih elementov._NEWLINE_Pilona imata obliko \xc4\x8drke A, zato uporaba standardnih oblik ni izvedljiva. Posamezen sklop oblik je bil prirejen za vsak pilon posebej._NEWLINE_Prehod med tipi odsekov je bil izveden v poletnem \xc4\x8dasu na vi\xc5\xa1ini 66,26 m in 191,48 m._NEWLINE_Z uporaba samoplezajo\xc4\x8dega opa\xc5\xbea je bilo mogo\xc4\x8de dose\xc4\x8di bolj\xc5\xa1o kakovost in skraj\xc5\xa1ati \xc4\x8das gradnje in-situ armiranobetonskih konstrukcij za polovico._NEWLINE_Cona sidri\xc5\xa1\xc4\x8da zateg se za\xc4\x8dne pri 197,5 m. Namestitev parov zateg in ulivanje trupa pilonov je bilo izvedeno hkrati, kar je dramati\xc4\x8dno zmanj\xc5\xa1alo \xc4\x8das gradnje.\n_START_SECTION_\nGlavna razponska konstrukcija\n_START_PARAGRAPH_\nRazponska konstrukcija ima aerodinami\xc4\x8den presek za prevzem nevihtne obremenitve vetra. Oblika prereza je bila dolo\xc4\x8dena na osnovi aerodinami\xc4\x8dne oblike in optimizirana glede na rezultate poskusne obdelave makete v podrobni fazi projektiranja._NEWLINE_Varjene povezave na terenu so se uporabljale za vzdol\xc5\xbenih in pre\xc4\x8dnih spojih ortotropnega krova in nizke rebraste plo\xc5\xa1\xc4\x8de. Za spoje vertikalnih sten blokov, vzdol\xc5\xbenih reber, pre\xc4\x8dnih tramov in membrane, so se uporabljali vijaki visoke trdnosti._NEWLINE_Veliki monta\xc5\xbeni profili za vgradnjo centralnega razpona so bili dostavljeni s \xc4\x8dolni za dvig na mestu in dvignjeni z dvigalom do vi\xc5\xa1ine 76 m. Tu so elementi nalegali in bili s kablom pritjeni.\n_START_SECTION_\nSistem po\xc5\xa1evnih zateg\n_START_PARAGRAPH_\nSistem po\xc5\xa1evnih zateg prevzame vse stati\xc4\x8dne in dinami\xc4\x8dne obremenitve, od katerih je obstoj mostu odvisen. Zatege niso namenjene prena\xc5\xa1ati celotno \xc5\xbeivljenjsko dobo mostu, mo\xc5\xbeno jih je popraviti, imajo pa najbolj\xc5\xa1o mo\xc5\xbeno za\xc5\xa1\xc4\x8dito pred naravnimi nesre\xc4\x8dami in drugimi \xc5\xa1kodljivimi vplivi. Kabel PSS sestavljajo vzporedni prameni premera 15,7 mm; vsak sklop je sestavljen iz sedmih pocinkanih \xc5\xbeic. Kabel ima 13-79 pramenov. Dol\xc5\xbeina najkraj\xc5\xa1ega kabla je 135,771 m, najdalj\xc5\xa1ega - 579,83 m. Za\xc5\xa1\xc4\x8ditna ohi\xc5\xa1ja za kable so izdelana iz HDPE in imajo naslednje lastnosti: UV odpornost, odpornost na lokalnih podnebne razmere v Vladivostoku (temperaturno obmo\xc4\x8dje od minus 40 \xc2\xb0C do plus 40 \xc2\xb0C) in na agresivnost okolja._NEWLINE_Most je odprl Medvedjev julija 2012. \xc4\x8ceprav je edinstven v svojih glavnih parametrih, je bil most zgrajen v rekordnem \xc4\x8dasu 43 mesecev\n_START_SECTION_\nKritika\n_START_PARAGRAPH_\nStro\xc5\xa1ki in dejstvo o gradnji mostu, so bili pogosto tar\xc4\x8da kritik ruske politi\xc4\x8dne opozicije. V januarju 2007 je Vladimir Putin, takrat predsednik Rusije, izjavil, da ima gospodarski vrh v Vladivostoku razli\xc4\x8dne mo\xc5\xbenosti in da bi morali za vrh pripraviti vsaj 100 milijard rubljev, kar je bilo v tistem \xc4\x8dasu tri krat ve\xc4\x8d kot je zna\xc5\xa1al prora\xc4\x8dun Primorsky Kraia kot celote.  V letu 2012 so pri\xc4\x8dakovali, da bodo stro\xc5\xa1ki gradnje mostu na otok Russky s populacijo le 5.000 prebivalcev, presegli 1.000.000.000 USD $. Vgrajena zmogljivost mostu je 50.000 avtomobilov na dan, kar je veliko ve\xc4\x8d avtomobilov, kot je obstoje\xc4\x8da populacija na otoku, tako da se most hudo premalo uporablja. Opis projekta s strani glavnega izvajalca ne na\xc5\xa1teva stro\xc5\xa1ke projekta. _NEWLINE_Prav tako je bilo kritizirano dejstvo, da se asfaltna cesta kon\xc4\x8da v slepem koncu kmalu zunaj mostu._NEWLINE_[Slika:Comparison of notable bridges.svg|thumb|600 px|center|Primerjava najve\xc4\x8djih mostov na svetu]]'